29.12.2009 Jurnalul Oficial al Uniunii Europene L 348/53 DECIZIA A CONSILIULUI din 22 decembrie 2009 de abrogare a Deciziei 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea (2009/1016|JUE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatele (5) şi (8), având în vedere propunerea Comisiei, întrucât: (1) Protocolul la Acordul de parteneriat în domeniul pescuitului între Comunitatea Europeană şi Republica Guineea, care a fost parafat la 20 decembrie 2008, s-a aplicat cu titlu provizoriu începând cu 1 ianuarie 2009, conform celor convenite de părţi prin schimbul de scrisori aprobat prin Decizia 2009/473/CE ('), sub rezerva încheierii Acordului de parteneriat în domeniul pescuitului (APP) între Comunitatea Europeană și Republica Guineea. (2) Comisia a decis să își retragă propunerea de regulament al Consiliului privind încheierea APP ca urmare a eveni- mentelor tragice din 28 septembrie 2009, când forțe ale guvernului au deschis focul asupra demonstranţilor, cauzând astfel pierderea a mai mult de 150 de vieți omeneşti. (3) Este, prin urmare,  necesară abrogarea Deciziei 2009/473/CE şi notificarea Republicii Guineea cât mai curând posibil, în numele Uniunii Europene, în legătură cu încetarea aplicării provizorii a acordului, în confor- mitate cu articolul 25 alineatul (2) din Convenția de la Viena privind dreptul tratatelor, (!) Decizia 2009/473|CE, JO L 156, 19.6.2009, p. 31. ADOPTĂ PREZENTA DECIZIE: Articolul 1 Decizia 2009/473/CE a Consiliului privind încheierea unui acord sub forma unui schimb de scrisori referitor la aplicarea provizorie a Acordului de parteneriat în domeniul pescuitului între Comunitatea Europeană și Republica Guineea se abrogă. Articolul 2 Prin urmare, Președintele Consiliului este autorizat să desemneze persoana (persoanele) împuternicită(e) să notifice Republicii Guineea, în conformitate cu articolul 25 alineatul (2) din Convenția de la Viena privind dreptul tratatelor, faptul că Uniunea Europeană nu mai intenționează să devină parte la Acordul de parteneriat în domeniul pescuitului între Comu- nitatea Europeană și Republica Guineea care a fost parafat la 20 decembrie 2008. Respectiva notificare se prezintă sub forma unei scrisori. Textul scrisorii este anexat la prezenta decizia. Articolul 3 Prezenta decizie intră în vigoare la data adoptării. Articolul 4 Prezenta decizie se publică în Jurnalul Oficial al Uniunii Europene. Adoptată la Bruxelles, 22 decembrie 2009. Pentru Consiliu Președintele A. CARLGREN